Κώστας Σιαδήμας

Ο Κώστας ή Κώνστας Σαδήμας ή Κωνσταντίνος Σαδήμας ή Σιαδήμας, ήταν Φιλικός, καπετάνιος και χιλίαρχος κατά την επανάσταση του 1821, στην Δυτική ΕλλάδαH Kοινωνικο-οικονομική κατάσταση της Αιτωλοακαρνανίας στη διάρκεια της Επαναστάσεως του 1821, Ιωάννης Γ. Νεραντζής  .

Γεννήθηκε το 1792 στο ΓκερτοβόΠάντειος Πανεπιστήμιο, Σιαδήμας Κώστας της Τριχωνίδας και ήταν γαμπρός από αδελφή των Γιολδασαίων, αδέλφια του ήταν ο Νάσος Σαδήμας, ο Χρηστάκης και ο Λευτέρης. Κατά την οικογενειακή παράδοση γεννήθηκε στο Σούλι κι ήρθε με την οικογένειά του κι εγκαταστάθηκε στο Γκερτοβό, παιδιά του ήταν ο Χρήστος, ο  Ιωάννης, ο Λάμπρος και η ΕλένηΔημ. Πριόνα, Κώστας Σιαδήμας .

Εκλέχτηκε χιλίαρχος στις 22 Φεβρουαρίου 1822 από την Γερουσία της Δυτικής Χέρσου Ελλάδος.Λουκόπουλος Δημ., Ο ρουμελιώτης καπετάνιος του 1821 Ανδρίτσος Σαφάκας και το Αρχείο του, έκδοση του «Συλλόγου προς διάδοσιν ωφελίμων βιβλίων», σειρά «Ιστορική και Λαογραφική Βιβλιοθήκη», αρ. 11, 1931, σσ. 51-52, έγγραφο αρ. 4, όπως αναφέρεται στο «H Kοινωνικο-οικονομική κατάσταση της Αιτωλοακαρνανίας στη διάρκεια της Επαναστάσεως του 1821», Ιωάννης Γ. Νεραντζής Το 1824 έδιωξε τον καπετάνιο Χριστάκη Μακράκο από το καπετανάτο της επαρχίας Αποκούρου στο οποίο το είχε παραχωρήσει η διοίκηση στο Μεσολόγγι την οποία είχε ο Αλέξανδρος Μαυροκορδάτος. Με παρέμβαση του καπετάνιου Ανδρίτσου Σαφάκα ο Σαδήμας υποχώρησε και ο Μακράκος ανέλαβε ξανά το καπετανάτο.

Πήρε μέρος στην αποτυχημένη Μάχη για την κατάληψη της Ναυπάκτου το 1821, ήταν επικεφαλής των στρατευμάτων που κατέλαβαν το Βραχώρι την ίδια χρονιά. Πήρε επίσης μέρος στις μάχες του Πετροχωρίου, του Πέτα, του Καρπενησίου, της Καλιακούδας, κι άλλες.

Πήρε μέρος στην Γ΄ Συνέλευση της Δυτικής Χέρσου ΕλλάδοςΙωάννης Ιάκωβος Μάγερ, Ελληνικά Χρονικά, αριθμός 104, 24 Δεκεμβρίου 1824, σελίδες 2 και 3 οι συμμετέχοντες στην συνέλευση. Τον Σεπτέμβριο του 1825 πήγε στο Μεσολόγγι και του ανατέθηκε η φύλαξη του προμαχώνα "Δεσπότη". Πέθανε κατά την έξοδο του Μεσολογγίου, τον Απρίλιο του 1826.Νικόλαος Κασομούλης, Ενθυμήματα Στρατιωτικά της Επαναστάσεως των Ελλήνων (1821-1833) - Τόμος Β΄, σελ. 282

Η γενέτειρά του, Αργυρό Πηγάδι, τον έχει τιμήσει με προτομή στην πλατεία του χωριούΑργυρό Πηγάδι: Αποκαλυπτήρια Προτομής Οπλαρχηγού του Απόκουρου Κώστα Σιαδήμα.

Αναφορές

Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Κατηγορία:Έξοδος του Μεσολογγίου